钦定古今图书集成/理学汇编/经籍典/第175卷 > 哀公
## 钦定古今图书集成/理学汇编/经籍典/第175卷 > 哀公

哀公名蒋，定公之子，盖夫人定姒所生。《谥法》：“恭仁短
折曰哀。”

周　敬王二十六年，敬王四十一年，孔子卒。鲁哀公
十九年，敬王崩，子元王立。此据《左传》所载。按诸本“敬
王崩”，或作“哀公十七年”，“十八年”或作哀公二十年，未
详孰是。

郑　声公七年、声公二十二年，孔子卒。

齐　景公五十四年，鲁哀公五年，景公卒，安孺子荼
立，是年，弑悼公阳生立。哀十年，悼公弑，子简公壬立。
哀十四年，田常弑简公，立其弟骜为平公而相之，专
其国权，齐自是为“田氏”矣。

宋　景公二十三年，景公三十八年，孔子卒。

晋　定公十八年，晋霸衰微。鲁哀公十三年，会吴于
黄池。吴始称“伯。”

卫　灵公四十一年，鲁哀公二年，灵公卒，孙出公辄
立。是年，晋纳卫太子蒯聩于戚，父子争国。哀十五年，
蒯聩入，是为庄公，辄出奔。哀十七年，庄公弑，立公孙
般师。十二月，齐伐卫，立公子起，执般师以归。哀十八
年，卫逐起，辄复入。

蔡　昭侯二十五年，鲁哀公四年，昭侯弑子成侯立。
《曹　伯阳》八年，鲁哀公八年，宋灭曹。

滕　顷公十六年，鲁哀公四年，顷公卒，子“隐公虞母
立。”哀十一年，隐公卒。

陈　闵公八年，鲁哀公十六年，楚灭陈，杀闵公。
杞　僖公十二年，鲁哀公八年，僖公卒，子“闵公维立。”
薛　惠公三年，鲁哀公十年，惠公卒。

莒　郊公。

邾　隐公十一年，鲁哀公七年，鲁入邾，执邾子益。哀
八年，归吴，又讨邾子，囚诸楼台，栫之以棘，使诸大夫
奉子革以为政。哀十年，邾子益来奔。

许　元公十年，鲁哀公十三年，元公卒。

小邾　详见“昭公元年。”

楚　昭王二十二年，鲁哀公六年，昭王卒，子惠王章
立。哀十六年，楚白公胜杀令尹子西，攻惠王。叶公攻
白公，白公自杀，惠王复国。哀十八年，惠王卒。

秦　惠公七年，鲁哀公三年，惠公卒，子悼公立。鲁哀
公十八年，悼公卒，子共公立。

吴　夫差二年，鲁哀公元午入越，栖越于会稽，“越行
成。”哀十年，吴诛伍员。哀十四年，会晋黄池，越入吴。哀
二十年，越围吴。哀二十二年，越灭吴。

越　句践二年，鲁哀公元年，吴入越，栖于会稽，以行
成。用大夫种、范蠡为政。哀十四年，入吴。哀二十年，围
吴。哀二十一年，始来聘鲁。哀二十二年，灭吴，乃以兵
北渡淮，与齐、晋诸侯会于徐州。周元王使人赐句践
胙为伯。越兵横行于江淮东，诸侯毕贺，号称“霸王。”

哀公元年　，敬王二十六年，晋定十八年，齐景五十四年，卫灵四十一年，蔡昭二十五年，郑声七年，曹阳八年，陈闵八年，杞僖十二年，宋景二十三年，秦惠七年，楚昭二十二年，吴夫差二年。。